钦定古今图书集成/理学汇编/经籍典/第067卷 > 《易大象说》一卷
## 钦定古今图书集成/理学汇编/经籍典/第067卷 > 《易大象说》一卷

### 按铣自序先圣赞易彖爻随文生解系辞以下兼明羲画惟大象探卦爻之赜示民用之宜虽剥烂尽诛可安宅莅众是故不待布筮列卦而能立己泽物虽

用三圣之文，别发大道。於乎，其孔《易》也与！程朱传义，
阐微挈蕴，于象则略，诸儒求义于赜，或乃迂曲不通。
先南郭君耄年读《易》不辍，不肖铣，少受庭训，日味圣
言。今年在艾耆之间，乃考诸家，乃出臆见，裁截敷衍，
缀为一卷，差若详明，可训蒙士。

### 湛若水修复古易经传训测十卷

### 按若水自序昔者伏羲作易有卦画焉而已矣伏羲之易行数千年而后有文王周公未闻待文王周公之彖爻而后可行也羲文之易又行数百年而后有

孔子，未闻待孔子之传而后可行也。由羲、文之上，其
说简；由孔子之下，其说长。其说简，所以待上士也；其
说长，所以待下士也。世之降也，孔子之不得已也。自
孔子之后，又数千年。善治《易》者，吾独取费直焉。以孔
子之十传明羲、文、周公之经，然而《易》之道直未之知
也。夫《易传》，孔子所以体天地之道，尽人物之理，穷变
“化之奥也，直数焉而已哉！故韦编三绝，以穷夫《易》之
道。由文王、周公之《易》，以穷伏羲之《易》；由伏羲之《易》，以
穷身心之《易》；由身心之《易》，以穷天地人物之《易》。是故
《十传》作焉，广大悉备，至矣。夫《十传》所以解《经》者也。后
之儒者于《经》而解之，又以《传》而分附之，不亦赘而支
也乎？”予颇窃见此意，以末学而未敢自是，是不轻《易》
著作者数年，乃江都葛生涧深知笃信，恳请为学者
俛焉。正之乃为出羲、文、周公之《易》，复为《上、下经》，而取
孔子之《翼》为后人所分附者，复合而为十《传》。读孔子
之《传》以明羲、文、周公之《经》晓然矣。其旧本多有错简，
如重出“亢龙有悔”以下十九条，乃《文言》之文，而错简
散逸于《系辞》者。今亦因与厘正，复归《文言》之篇次；或
为后人所讹者，稍加更定而著其义。夫然后《易》为全
书矣。于孔子十传，则稍出愚见，因言求义而各为之
测；于三圣之经，则全本文第令葛生等采测义，作旁
识，而不为之说。俾学者因《测》以明《传》，因《传》以明经，庶
乎天下后世复见古《易》之大全，而四圣之心或可得
矣。

### 许诰图书管见一卷

### 按诰自序河图洛书万世文字之始羲文因以造易禹箕叙而作范凡儒者皆所当知不特习易与书者宜究心也河图则孔子固已言之惟洛书未经孔子

之论，以故初学之士，往往不能明其指归。暇日因采
集诸书，附以己见，论著同异为十有二章，以便观览，
固未能尽究精微之蕴，亦可粗得乎？位数之末，录而
藏之，用训子弟，非敢以示人也。九畴之数，合于《洛书》，
虽有诸儒之论，皆牵合附会，不足发明先圣之意。惟
玉斋胡氏谓“禹参酌天时人事而类之，不必尽协乎
‘木火土金之位’。”斯言庶几近之矣。